REZOLUȚIA (UE) 2020/1903 A PARLAMENTULUI EUROPEAN

din 14 mai 2020

conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2018, secțiunea X – Serviciul European de Acțiune Externă

PARLAMENTUL EUROPEAN,

C.

ia act, de asemenea, de faptul că, pentru al doilea an consecutiv, Curtea nu a raportat nicio chestiune specifică pentru SEAE;

constată cu satisfacție că, pentru al doilea an consecutiv, Curtea nu a identificat niveluri semnificative de eroare în raportul anual de activitate al SEAE și în mecanismul de guvernanță;

constată că bugetul total al SEAE pentru 2018 s-a ridicat la 678,5 milioane EUR (și anume o creștere de 2,8 % față de 2017), cu o rată de execuție de 99,9 % pentru angajamente și 84,8 % (ușor sub rata din 2017 de 86,7 %) pentru plăți până la sfârșitul exercițiului și cu contribuții suplimentare din partea Comisiei pentru a acoperi costurile administrative ale personalului Comisiei care își desfășoară activitatea în delegațiile Uniunii; ia act de defalcarea bugetară actuală, și anume 249,7 milioane EUR pentru sediul SEAE și 428,8 milioane EUR pentru delegații;

constată cu satisfacție simplificarea gestiunii bugetare, cheltuielile generale comune aferente birourilor tuturor delegațiilor în 2018 (chirie, securitate, curățenie și alte cheltuieli generale), inclusiv delegațiile Fondului european de dezvoltare, fiind finanțate în întregime de la liniile bugetare ale SEAE pentru al treilea an consecutiv; sprijină eforturile SEAE de modernizare și simplificare a administrației sale prin intermediul proiectului „Innovative 2019”, care include 20 de propuneri în curs de examinare; solicită SEAE să informeze Comisia pentru control bugetar cu privire la propunerile supuse examinării;

observă că Uniunea se confruntă cu un mediu internațional tot mai dificil, motiv pentru care tot mai multe voci îi cer să își asume un rol de lider pe scena globală; subliniază rolul central al SEAE în gestionarea politicii externe a Uniunii, sub conducerea Înaltului Reprezentant/vicepreședintelui Comisiei; observă că rolul mai important al SEAE nu a fost sprijinit printr-o creștere corespunzătoare a personalului; solicită asigurarea unor resurse umane suficiente, pentru a nu periclita eficacitatea Uniunii ca actor global;

ia act de faptul că grupului operativ East Strat Com i-a fost alocată suma de 1,1 milioane EUR pentru activitățile sale de combatere a dezinformării de către Rusia și că, în 2019, bugetul a crescut la 3 milioane EUR; solicită o majorare substanțială a bugetului pentru ca Uniunea să poată contracara cu succes războiul informațional purtat de Rusia; solicită să se crească numărul campaniilor de informare pentru a explica mai bine politicile Uniunii în țările din cadrul Parteneriatului estic;

25.

ia act de rata anomaliilor detectate în verificările ex ante ale angajamentelor și plăților (respectiv 209 erori din 1041 și 258 din 1841); regretă caracterul recurent al erorilor detectate, în special faptul că, la prezentarea operațiunilor financiare în vederea verificării financiare ex ante documentele justificative nu sunt disponibile; invită SEAE să continue să ofere sprijin specific pentru toate achizițiile publice de valoare din cadrul delegațiilor; salută implementarea fluxurilor de lucru electronice în domeniul financiar prevăzută pentru sediu până la sfârșitul anului 2019, care este menită să contribuie la reducerea nivelului de eroare per ansamblu;